Í gær stóð ME félag Íslands fyrir fræðslufundi fyrir félagsmenn og aðra áhugasama . Haldin voru þrjú erindi og ekki er annað hægt að segja en að þau hafi verið hvert öðru áhugaverðara . Fundinum var streymt beint . Kristín Sigurðardóttir slysa - og bráðalæknir sagði frá helstu niðurstöðum ME rannsókna . Það hefur orðið sprenging í þessum rannsóknum undanfarin ár og því er ómetanlegt að fá lækni til að færa okkur helstu fréttir . Sylgja Dögg Sigurðardóttir líffræðingur ræddi hvernig skaðleg efni og mygla geta haft áhrif á heilsuna . Ákveðinn hópur ME sjúklinga glímir við fjölefnaóþol og / eða mygluóþol . Sylgja er án efa einn helsti sérfræðingur landsins í þessum efnum og var ljóst að margir kunnu vel að meta þennan fróðleik og ráðleggingar . Dr. Lilja Kjalarsdóttir lífefnafræðingur hélt erindi um starfsemi og mikilvægi hvatbera ( orkukorn fruma ) . Athygli margra vísindamanna sem rannsaka ME hefur einmitt beinst að hvatberum og hugsanlegri truflun á starfssemi þeirra hjá ME sjúklingum . Að lokum var boðið upp á jólakaffi og spjall .